CELEX: 62015TN0730
Language: bg
Date: 2015-12-18 00:00:00
Title: Дело T-730/15 P: Жалба, подадена на 18 декември 2015 г. от DI срещу определението на Съда на публичната служба от 15 октомври 2015 г. по дело F-113/13, DI/EASO

14.3.2016   
            
            
               BG
            
            
               Официален вестник на Европейския съюз
            
            
               C 98/46
            
         Жалба, подадена на 18 декември 2015 г. от DI срещу определението на Съда на публичната служба от 15 октомври 2015 г. по дело F-113/13, DI/EASO
   (Дело T-730/15 P)
   (2016/C 098/61)
   Език на производството: английски
   
      Страни
   
   
      Жалбоподател: DI (Букурещ, Румъния) (представители: I. Vlaic и G. Iliescu, адвокати)
   
      Друга страна в производството: European Asylum Support Office (EASO)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени изцяло определението на Съда на публичната служба от 15 октомври 2015 г. по дело F-113/13, DI/EASO;
            
         
               —
            
            
               да уважи настоящата жалба;
            
         
               —
            
            
               да отмени решението на EASO за уволнение на жалбоподателя и въз основа на това да задължи EASO да заличи всички правни последици от посоченото решение и съответно да възстанови фактическото положение;
            
         
               —
            
            
               да задължи EASO да заплати на жалбоподателя сумата от 90 000 EUR като обезщетение за нанесените имуществени вреди и сумата от 500 000 EUR за нанесените неимуществени вреди; и
            
         
               —
            
            
               да задължи EASO да заплати всички съдебни разноски на жалбоподателя за правна защита пред Съда на публичната служба по дело F-113/13 и в настоящото производство по обжалване.
            
         
      Основания и основни доводи
   
   Жалбоподателят излага три основания в подкрепа на жалбата си.
   
               1.
            
            
               В рамките на първото основание жалбоподателят твърди, че жалбата му до Съда на публичната служба била допустима и обоснована предвид съответствието между основанията, доводите и фактите, посочени в подадената в хода на административното производство жалба, и тези, които били подробно изложени пред Съда на публичната служба.
            
         
               2.
            
            
               Второто основание е изведено от нарушаване на принципа на достъп до справедлив процес и липса на обективен анализ в досъдебната фаза. Подадената от жалбоподателя жалба в хода на административното производство била отхвърлена от същото лице, което в началото решило да уволни жалбоподателя.
            
         
               3.
            
            
               Третото основание е изведено от нарушаване на принципа на равно третиране от страна на Съда на публичната служба.